રાજ્યના પોલીસના મેળાપીણા વગર રાજ્યમાં કોઈ પણ સ્થળે દારૂ-જુગારના અડ્ડા શકય જ નથી, આમ છતાં આ આખા મામલામાં પોલીસ અને બુટલેગર થપ્પો રમતા હોય તે પ્રમાણેની રમત વર્ષોથી રમી રહ્યા છે આ રમતમાં માત્ર સ્થાનિક અને બુટલેગર જ નહીં પણ ઉપરથી નીચે બધા આ રમતમાં હેસીયત પ્રમાણેની રમત રમે છે, તાજેતરમાં પોલીસ સબઈન્સપેકટરમાંથી ઈન્સપેકટર તરીકે બઢતી આપવા માટે ડિપાર્ટમેન્ટ કમિટી મળી રહી હોવાને કારણે સ્ટેટ મોનિટરિંગ સેલને અલિખીત આદેશ મળ્યો હતો કે રેડ ઉપર બ્રેક મારવી પણ હવે પ્રમોશનની કામગીરી પૂર્ણ થતા હવે સ્ટેટ મોનિટરિંગ સેલને ક્રોસ રેડ કરવાનો આદેશ આપ્યો છે.